

**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL PRITARIMO ROKIŠKIO SOCIALINĖS PARAMOS CENTRO**

**2020 METŲ VEIKLOS ATASKAITAI**

2021 m. balandžio 30 d. Nr.

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu ir Rokiškio rajono savivaldybės tarybos veiklos reglamento, patvirtinto 2019 m. kovo 29 d. tarybos sprendimu Nr. TS-43 ,,Dėl Rokiškio rajono savivaldybės tarybos veiklos reglamento patvirtinimo“, 273 ir 276 punktais , Rokiškio rajono savivaldybės taryba n u s p r e n d ž i a:

Pritarti Rokiškio socialinės paramos centro 2020 metų veiklos ataskaitai (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Jolanta Paukštienė

PRITARTA

Rokiškio rajono savivaldybės tarybos

2021 m. balandžio 30 d. sprendimu Nr. TS-

**ROKIŠKIO SOCIALINĖS PARAMOS CENTRO**

**2020 M. VEIKLOS ATASKAITA**

Rokiškio socialinės paramos centras (toliau – Centras) yra juridinis asmuo, veikiantis kaip savivaldybės biudžetinė įstaiga. Centro steigėjas yra Rokiškio rajono savivaldybė. Centras įsteigtas 2005 m. kovo 18 d., pertvarkant VšĮ Jūžintų darbinio užimtumo centrą į biudžetinę įstaigą Rokiškio socialinės paramos centrą.

Centras savo veikloje vadovaujasi Lietuvos Respublikos Konstitucija, Lietuvos Respublikos vietos savivaldos įstatymu, Lietuvos Respublikos socialinių paslaugų įstatymu, kitais įstatymais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, kitais teisės aktais, Rokiškio rajono savivaldybės tarybos sprendimais, savivaldybės administracijos direktoriaus įsakymais ir Centro nuostatais.

**I SKYRIUS**

**CENTRO UŽDAVINIŲ ĮGYVENDINIMAS**

Centro kolektyvas stengiasi kokybiškai įgyvendinti patikėtus uždavinius ir tikslus. Stengiamasi, kad paslaugų gavėjai kuo ilgiau būtų prižiūrimi namų aplinkoje. Senstant visuomenei, didėja paslaugų gavėjų skaičius, todėl reikalinga socialinių paslaugų plėtra. Centro darbuotojai kasmet kelia profesinę kvalifikaciją. Centro darbuotojų kvalifikacijos kėlimas ir tobulinimasis vykdomas planingai, vadovaujantis kasmet sudaromu planu. Plano, o kartu ir darbuotojų kvalifikacijos ir tobulinimosi struktūrą bei kryptis lemia keli faktoriai, t. y., darbuotojų tobulinimąsi bei socialinį darbą reglamentuojantys teisės aktai, atliekamo darbo specifika. Centras vykdo šią veiklą: organizuoja ir teikia kokybiškas socialines paslaugas senyvo amžiaus asmenims ir neįgaliesiems bei jų šeimų nariams, šeimoms patiriančioms sunkumus, jų šeimos nariams; stacionarinė globos veikla; jaunuolių dienos priežiūros veikla, [nesusijusi su apgyvendinimu; socialinio darbo veikla](http://osp.stat.gov.lt/static/EVRK2/EVRK2red_lt_RIGHT.htm#88.99); žmonių sveikatos priežiūros veikla; aprūpina rajono neįgaliuosius techninės pagalbos priemonėmis; įgyvendina „Integralios pagalbos į namus“ projektą. Sudaro sąlygas apgyvendinimo paslaugą gauti per mokslo metus vaikams, lankantiems ugdymo įstaigą. Centro buveinės adresas: Vytauto g. 25, 42113, Rokiškis.

Tikslas: teikti socialines paslaugas Rokiškio rajono gyventojams dėl amžiaus, neįgalumo, socialinių problemų iš dalies ar visiškai neturinčiam, neįgijusiam ar praradusiam gebėjimus ar galimybes savarankiškai rūpintis asmeniniu (šeimos) gyvenimu ir dalyvauti visuomenės gyvenime, sudarant sąlygas asmeniui (šeimai) ugdyti ar stiprinti gebėjimus ir galimybes savarankiškai spręsti savo socialines problemas, palaikyti socialinius ryšius su visuomene, padėti įveikti socialinę atskirtį ir integruotis į visuomenę.

Veiklos uždaviniai: organizuoti ir teikti kokybiškas socialines paslaugas senyvo amžiaus asmenims ir neįgaliesiems bei jų šeimos nariams, socialinės rizikos asmenims, šeimoms, jų šeimų nariams ir kitiems asmenims, atsižvelgiant į gyventojų poreikius, sudaryti sąlygas asmeniui (šeimai) ugdyti ar stiprinti gebėjimus ir galimybes savarankiškai spręsti savo socialines problemas, palaikyti socialinius ryšius su visuomene, padėti įveikti socialinę atskirtį, plėsti teikiamas socialines paslaugas, orientuojantis į socialinių paslaugų įvairovę, rengti ir įgyvendinti socialinių paslaugų programas ir projektus savivaldybės teritorijoje, dalyvauti bendruose projektuose su kitomis savivaldybėmis ne tik Lietuvoje, bet ir užsienyje, prieš tai įvertinus teiktinų paslaugų poreikį, socialinių paslaugų teikimą artinti prie asmens gyvenamosios vietos, kuriant paslaugų tinklą bendruomenėje, pasitelkiant ir įtraukiant savanorių pagalbą.

2020 m. Šeimos ir vaiko gerovės centro padalinyje 5 atvejo vadybininkai (4,5 etato) organizavo 430 atvejo vadybos posėdžių , iš jų – 143 nauji atvejai. Atvejo vadyba  užbaigta 69 šeimoms. Palaipsniui kinta darbo su šeimomis, patiriančiomis rizikos faktorius darbo struktūra ir metodika. Įsigalioję pasikeitimai vaiko teisių apsaugos srityje darė įtaką naujoms darbo tvarkoms atsirasti: nustačius grėsmės lygį pradedamas darbas su šeima, organizuojami atvejo vadybos posėdžiai, vertinamas pagalbos šeimai poreikis. Stiprinant darbą su šeimomis, patiriančiomis sunkumus ir siekiant stiprinti šeimų socialinių įgūdžių ugdymą įdarbintas padalinio vadovas. Jis betarpiškai koordinuoja atvejo vadybininkų, socialinių darbuotojų darbui su šeima atliekamą darbą, moko šeimas savarankiškai tvarkytis buitį, tinkamai prižiūrėti vaikus.

2020 m. šeimoms, gaunančioms socialines paslaugas buvo teikiamos informavimo, konsultavimo, tarpininkavimo ir atstovavimo, maitinimo organizavimo, aprūpinimo būtiniausiais drabužiais ir avalyne, socialinių įgūdžių ugdymo ir palaikymo, sociokultūrinės, intensyvios krizių įveikimo socialinės paslaugos. Per 2020 m. buvo teikiamos paslaugos vidutiniškai 170 šeimų.

Socialiniame darbe su šeimomis vykdomos įvairios visuomeninės veiklos, tačiau dėl susidariusios ekstremalios situacijos šalyje dėl viruso plitimo, renginiai ir akcijos nevyko.

Rokiškio socialinės paramos centro (toliau – centras) Pagalbos į namus padalinys 2020 m. lapkričio mėn. buvo reorganizuotas, sujungiant du padalinius į vieną, suformuojant Socialinių paslaugų namuose padalinį. Darbas padalinyje vyksta sklandžiai užtikrinant teikiamų socialinių bei slaugos paslaugų kokybę, paskirstant darbus padalinio darbuotojams, vykdant pavedimų kontrolę. Šiuo metu paslaugos yra neteikiamos tik tiems paslaugų gavėjams, kuriais rūpinasi karantino laikotarpiu artimieji, arba yra gydomi gydymosi įstaigoje.

2020 m. gegužės mėnesį pradėtas įgyvendinti  Užimtumo didinimo programos projektas –Užimtumo skatinimo ir motyvavimo paslaugų nedirbantiems ir socialinę paramą gaunantiems asmenims modelis.

Per 2020 m. pasirašyti 62 susitarimai su asmenimis, kurie atitinka keliamus reikalavimus dalyvauti užimtumo programoje. Asmenims teikiama pavežėjimo paslauga į paslaugų teikimo vietą, ja pasinaudojo 29 asmenys. 30 asmenų dalyvavo grupiniuose motyvaciniuose užsiėmimuose tema ,,Gyvenimo kokybės ir fizinio aktyvumo sveikatingumo nauda. Sveikos gyvensenos žinios įtakojančios žmogaus gyvenimo kokybei ir darbui“. Priklausomybės konsultanto individualiose konsultacijose dalyvavo 31 asmuo, grupinius užsiėmimus lankė 25 asmenys tema ,,Blaivaus gyvenimo privalumai ir ekonominis aktyvumas“. 30 asmenų dalyvavo teisininko informaciniuose užsiėmimuose grupėse. Projekto dalyviai noriai dalyvauja užsiėmimuose, paslaugų kokybe liko patenkinti. Po suteiktų paslaugų integruota į darbo rinką 11 asmenų: nuolatiniam darbui įdarbinti 5 asmenys, terminuotus darbus dirbo 6 asmenys.

Rokiškio rajono savivaldybės administracijos direktoriaus 2020 m. gruodžio 9 d. įsakymu Nr. AVį1276, perduotas Rokiškio socialinės paramos centrui Rokiškio Juozo Tumo Vaižganto bendrabutis, esantis adresu J. Basanavičiaus g. 8, Rokiškio mieste. Į šio pastato pirmąjį aukštą planuojama įkelti Rokiškio socialinės paramos centro padalinį – Socialinių įgūdžių ugdymo ir palaikymo dienos centrą. Bendrabučio struktūra perduota su vaikų, lankančių ugdymo įstaigą, apgyvendinimu, todėl ši paslaugų esant poreikiui bus teikiama ir toliau.

Naudojamos Centro patalpos:

|  |  |
| --- | --- |
| Adresas | Plotas |
| Vytauto g. 25, Rokiškis | 259,03 kv. m |
| Pramonės g.5, Rokiškis | 166,25 kv. m |
| Liepų g. 4, Jūžintai | 477 kv. m |
| Stoties g. 68, Obeliai | 665 kv. m |
| J. Basanavičiaus g.8, Rokiškis | 1074,23 kv. m |

**II SKYRIUS**

**CENTRO ŽMOGIŠKIEJI IŠTEKLIAI**

Rokiškio rajono savivaldybės tarybos 2020 m. spalio 30 d. sprendimu Nr. TS-253,,Dėl Rokiškio rajono savivaldybės tarybos 2018 m. rugsėjo 28 d. sprendimo Nr. TS-219 „Dėl didžiausio leistino darbuotojų pareigybių skaičiaus patvirtinimo Rokiškio rajono savivaldybės biudžetinėse įstaigose“ dalinio pakeitimo“ patvirtino **103,9 etato** (1 etatas – projekto įgyvendinimo laikotarpiui).

|  |  |  |  |  |  |
| --- | --- | --- | --- | --- | --- |
| Adminis-tracija | Pagalbinis (aptarnaujantis) personalas | Socialiniai darbuotojai | Socialinių darbuotojų padėjėjai | Lankomosios priežiūros darbuotojai | Kiti specialistai |
| 4 | 8 | 27 | 37 (iš jų 28 iš valstybės  biudžeto dotacijų) | 15 | 17 |

**DARBUOTOJŲ IŠSILAVINIMAS (2020 12 31)**

|  |  |  |  |  |  |  |
| --- | --- | --- | --- | --- | --- | --- |
| Iš  viso | Aukštasis universitetinis | Aukštasis neuniversitetinis | Aukštesnysis ar specialusis vidurinis | Vidurinis ar profesinis išsilavinimas | Įgyta socialinio darbuotojo padėjėjo kvalifikacija | Socialinio darbo srities specialistai |
| 108 | 32 | 19 | 18 | 39 | - | 29 |

Iš viso darbuotojų 2020 m. dirbo 108 darbuotojai: 7 – vyrai, 101 – moteris.

Projekte ,,Integrali pagalba į namus“ dirba:

* projekto vadovas – 1 (0,5 etato);
* projekto buhalteris – 1 (0,5 etato);
* masažuotojas – 1 (0,8 etato);
* slaugytojas – 2 (0,85 etato);
* slaugytojo padėjėjas – 4 (4,5 etato).

Iš viso: **7,15 etato.**

Projekte „Vaikų gerovės ir saugumo didinimo paslaugų šeimai, globėjams (rūpintojams) kokybės didinimo bei prieinamumo plėtra“ dirba:

* Globos centro padalinio vadovas, projekto vadovas – 1 etatas.
* Globos centro koordinatorius – 1 etatas.

Iš viso: **2 etatai.**

**III SKYRIUS**

**2020 M. SUTEIKTOS PASLAUGOS**

|  |  |  |  |  |
| --- | --- | --- | --- | --- |
| **Eil.**  **Nr.** | Padalinys | Suteikta paslaugų (klientų skaičius)  2018 metais | Suteikta paslaugų (klientų skaičius)  2019 metais | Suteikta paslaugų (klientų skaičius)  2020 metais |
| **1.** | Jūžintų dienos ir trumpalaikės socialinės globos centras | Trumpalaikė socialinės globos paslauga suteikta **25** asmenims. Dienos socialinė globos paslauga suteikta **2** asmenims. | Trumpalaikė socialinės globos paslauga suteikta **29** asmenims. Dienos socialinės globos paslaugos nesuteikta. | Trumpalaikė socialinės globos paslauga suteikta **22** asmenims. Dienos socialinė globos paslauga nesuteikta. |
| **2.** | Globos centras | Paruošta **10** globėjų (rūpintojų) ir **2** budintys globotojai. | Suteikta **47** globėjų (rūpintojų), budinčių globotojų šeimoms, **78** globojamiems (rūpinamiems) ar įvaikintiems vaikams paslaugos.  Paruošta **8** globėjai (rūpintojai) ir **1** budintis globotojas. | Suteikta **46** globėjų (rūpintojų), budinčių globotojų šeimoms,  **72** globojamiems (rūpinamiems) ar įvaikintiems vaikams.  Paruošta **10** globėjų (rūpintojų) ir **1** budintis globotojas. Parašytos **4** svečiavimosi rekomendacijos. |
| **3.** | Šeimos ir vaiko gerovės centras | Suteikta socialinių įgūdžių ugdymo ir palaikymo paslaugos **174** šeimoms.  Pervertinta **136** šeimos atvejo vadybos. | Suteikta socialinių įgūdžių ugdymo ir palaikymo paslaugos **181** šeimai.  Surengta  **580** atvejo vadybos posėdžių. | Suteikta socialinių įgūdžių ugdymo ir palaikymo paslaugos **170** šeimų. Surengta **430** atvejo vadybos posėdžių. |
| **4.** | Obelių savarankiško gyvenimo namai | Apgyvendinimo savarankiško gyvenimo namuose paslauga suteikta **45** asmenims. | Apgyvendinimo savarankiško gyvenimo namuose paslauga suteikta **40** asmenų. | Apgyvendinimo savarankiško gyvenimo namuose paslauga suteikta **37** asmenims. |
| **5.** | Pagalba į namus  padalinys | Pagalba į namus suteikta **110** asmenų. | Pagalba į namus suteikta **119** asmenų. | Pagalba į namus suteikta **172**  asmenims. |
| **6.** | Dienos socialinės globos padalinys | Dienos socialinė globa namuose suteikta **37** asmenims (iš jų 26 asmenims integrali pagalba pagal yra projektą ,,Integrali pagalba į namus“). | Dienos socialinė globa namuose suteikta **41** asmeniui (iš jų 35 asmenims – integrali pagalba pagal projektą ,,Integrali pagalba į namus“). | Dienos socialinė globa namuose suteikta **55** asmenims (iš jų 45 asmenims – integrali pagalba pagal projektą ,,Integrali pagalba į namus“). |
| **7.** | Socialinių įgūdžių ugdymo ir palaikymo dienos centras jaunuoliams | Socialinių įgūdžių ugdymo ir palaikymo paslaugos suteiktos **12** asmenų, turinčių negalią. | Socialinių įgūdžių ugdymo ir palaikymo paslaugos suteiktos **14** asmenų, turinčių negalią. | Socialinių įgūdžių ugdymo ir palaikymo paslaugos suteiktos **17** asmenų, turinčių negalią. |
| **8.** | Aprūpinta techninėmis pagalbos priemonėmis | Išduota **676** TPP pagal asmenų prašymus.  Aprūpinti **578** asmenys. | Išduota **666** TPP pagal asmenų prašymu.s  Aprūpinti **537** asmenys. | Išduota **412** TPP pagal asmenų prašymus.  Aprūpinti **559** asmenys |
| **9.** | Specialiojo transporto paslaugos | Suteikta transporto paslaugų **25** asmenims, už šias paslaugas gauta lėšų – 596,62 Eur.  Nemokamos transporto paslaugos suteiktos **44** asmenims. | Suteikta **160** transporto paslaugų asmenims, už šias paslaugas gauta 799,10 Eur.  Daugiausia važiuota į Panevėžį – 58 kartai,  į Vilnių – 52 kartai,  į Kauną – 30 kartų,  į Druskininkus – 4 kartai, į Šiaulius – 3.  Nemokamos transporto paslaugos suteiktos **44** asmenims. | Suteikta **194** transporto paslaugos asmenims, už šias paslaugas gauta 920,25 Eur.  Daugiausia važiuota į Panevėžį – 69 kartai,  į Vilnių – 71 kartas,  į Kauną – 21 kartas,  į Druskininkus – 4 kartai, į Šiaulius –2.  Nemokamos transporto paslaugos suteiktos **162** asmenims (karantino laikotarpis, važiavo socialinės rizikos šeimos). |

**IV SKYRIUS**

**CENTRO PASTATŲ BŪKLĖS ANALIZĖ**

Investiciniai projektai, renovacija: pastato, esančio Rokiškyje, Vytauto g. 25, vidus rekonstruotas 2011 m., o fasadas suremontuotas 2013 m. Jūžintuose esantis pastatas suremontuotas 2013 m. 2008 m. buvusioje Obelių slaugos ir palaikomojo gydymo ligoninėje įrengti Obelių savarankiško gyvenimo namai, lėšų gauta iš Socialinės apsaugos ir darbo ministerijos. 2014 m. minėtas pastatas rekonstruotas, įrengiant mansardą. Plečiantis įstaigos veiklai, didėjant darbuotojų skaičiui, turėtos patalpos nebeatitiko poreikio, todėl buvo nuspręsta administracijos, Personalo ir ūkio dalies, Šeimos ir vaiko gerovės, Globos centro, Socialinių paslaugų namuose padalinių darbuotojų bei klientų aprūpinimo techninės pagalbos priemonėmis socialinio darbuotojo-koordinatoriaus darbo vieta buvo Pramonės g. 5, Rokiškyje. Patalpas nuomavome iš savininko. Nuoma tęsiama ir toliau adresu: Pramonės g.5, klientų aprūpinimo techninės pagalbos priemonėmis paslaugai vykdyti. Pastate, esančiame J.Basanavičiaus g. 8, šiuo metu yra įkurtos darbo vietos Šeimos ir vaiko gerovės padalinio darbuotojams.

**V SKYRIUS**

**ROKIŠKIO SOCIALINĖS PARAMOS CENTRO FINANSAVIMO ŠALTINIAI IR LĖŠOS 2020 M.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Eil. Nr. | Lėšų šaltinis | Lėšų suma | Administra-cija | Jūžintų dienos ir trumpalai-kės socialinės globos padalinys | Socialinių paslaugų namuose padalinys | Jaunuolių dienos centras | GIMK | Ūkinė dalis | Obelių savarankiško gyvenimo namai |
| 1. | **Savivaldybės biudžeto lėšos** | | | | | | | | |
| 1.1 | Darbo užmokestis | 583070,00 | 126679,44 | 95308,76 | 165994,41 | 37845,24 | 21266,81 | 45806,86 | 90168,48 |
| 1.2 | Sodra | 8455,00 | 1785,13 | 1253,17 | 2530,42 | 542,15 | 308,54 | 690,26 | 1345,33 |
| 1.3 | Komunalinės paslaugos | 28475,00 | 9374,75 | 6171,03 | 2951,21 | 4084,57 | 226,96 | 196,83 | 5469,65 |
| 1.4 | Ryšiai | 7324,00 | 3103,36 | 1609,34 | 843,82 | 536,88 | 478,32 | 137,39 | 614,89 |
| 1.5 | Transportas | 20099,55 | 1350,23 | 882,74 | 4472,89 |  | 1066,98 | 11947,51 | 379,20 |
| 1.7 | Kitos paslaugos | 53432,00 | 18648,71 | 5305,98 | 7404,35 | 1315,82 | 9441,55 | 4720,07 | 6595,52 |
| 1.8 | Kvalifikacijos kėlimas | 2800,00 | 2022,00 | 190,00 | 400,00 |  | 28,00 | 160,00 |  |
| 1.9 | Darb išmoka pašalpa | 4249,00 |  |  | 2428 |  |  | 1821,00 |  |
|  | Iš viso | 707904,55 | 162963,62 | 110721,02 | 187025,10 | 44324,66 | 32817,16 | 65479,92 | 104573,07 |
| 2 | **Valstybės funkcija (socialiniai darbuotojai darbui su šeimomis)** | | | | | | | | |
| 2.1 | Darbo užmokestis | 312478 |  |  |  |  |  |  |  |
| 2.2 | Sodra | 4562 |  |  |  |  |  |  |  |
|  | Kvalifikacija | 2160 |  |  |  |  |  |  |  |
|  | Iš viso: | **319200** |  |  |  |  |  |  |  |
|  |  | |  | | --- | |  |   Valstybės lėšos | | | | | | | |
|  | Modulis | **16431,25** |  |  |  |  |  |  |  |
|  | Premijos | **25860** |  |  |  |  |  |  |  |
| 3 | **Specialiųjų lėšų programa** | | | | | | | | |
| 3.1 | Darbo užmokestis | 82834,89 |  |  |  |  |  |  |  |
| 3.2 | Sodra | 1139,99 |  |  |  |  |  |  |  |
|  | Mityba | 15057,45 |  |  |  |  |  |  |  |
|  | Iš viso | **99032,33** |  |  |  |  |  |  |  |
| 4 | Viešųjų darbų programa (savivaldybės lėšos) | **2091,82** |  |  |  |  |  |  |  |
| 5. | Jūžintų keltuvui | **7073,00** |  |  |  |  |  |  |  |
|  | Pandusas | **7220,90** |  |  |  |  |  |  |  |
| 6 | Specialiųjų. lėšų likutis (2019-12-31) | **5205,41** |  |  |  |  |  |  |  |
| 7 | Darbo biržos dotacija | **1108,08** |  |  |  |  |  |  |  |
| 8 | Valstybės specialioji tikslinė dotacija | **185308,07** |  |  |  |  |  |  |  |
| 9 | Projektas ,,Integrali pagalba“ | 83788,38 |  |  |  |  |  |  |  |
|  | Projektas ,,Bendradarbia-vimas ir informacijos apie socialines paslaugas sklaida Rokiškio mieste“ | 36000,00 |  |  |  |  |  |  |  |
|  | Globos centro projektas | 26823,66 |  |  |  |  |  |  |  |
| 10 | Projektas ,,Asmens ir aplinkos švara“ | **5000,00** |  |  |  |  |  |  |  |
| 11 | Projektas ,,Pavėžėjimo paslaugos“ | 249,82 |  |  |  |  |  |  |  |
| 12 | Laisvas savivaldybės biudžeto likutis | 9200,00 |  |  |  |  |  |  |  |
| 13 | Saviv ivaldybės prisidėjimas prie projekto ,,Integrali pagalba“ | 7500,00 |  |  |  |  |  |  |  |
| 14 | Pašalpos (savivaldybės) | 55022,22 |  |  |  |  |  |  |  |
| 15 | Pašalpos (valstybės) | 119274,45 |  |  |  |  |  |  |  |
| 16 | Kiti šaltiniai |  |  |  |  |  |  |  |  |
| 16.1 | 2 proc. | 365,89 |  |  |  |  |  |  |  |
| 16.2 | Kiti šaltiniai | 1992,51 |  |  |  |  |  |  |  |
|  | Iš viso | **2358,40** |  |  |  |  |  |  |  |
|  | Bendra suma | 1220974,87 |  |  |  |  |  |  |  |

**VI SKYRIUS**

**VISOS ĮSTAIGOS FINANSAVIMO PALYGINAMOJI LENTELĖ**

|  |  |  |  |  |
| --- | --- | --- | --- | --- |
| Eil. Nr. | Pavadinimas | 2018 m. (Eur.) | 2019m. (Eur) | 2020 m. (Eur) |
| 1. | Darbo užmokestis | 525663,49 | 966722,09 | 764625,67 |
| 2. | Sodra | 163300,99 | 16194,05 | 12609,69 |
| 3. | Remonto išlaidos | 3000,00 | 0 |  |
| 4. | Mityba | 17577,00 | 15427,14 | 16020,33 |
| 5. | Ryšių paslaugos | 5646,00 | 7152,00 |  |
| 6. | Kitos prekės ir paslaugos | 16470,07 | 60308,63 | 33963,63 |
| 7. | Transportas | 13277,04 | 19339,08 | 2850,9 |
| 8. | Kvalifikacijos kėlimas | 1610,00 | 2800,00 | 2160,00 |
| 9. | Komunalinės paslaugos | 24831,00 | 29724,00 | - |
| 10. | Įsigyta ilgalaikio turto | 17640,00 | 1700,00 | 7220,90 |
| 11 | Pašalpos |  |  | 174296,67 |
|  | **Iš viso:** | **801603,77** | **1119366,99** | **1013747,79** |
|  | Maltos ordino labdara | 9812,20 | 11636,20 |  |
|  | **Iš viso:** | **811415,97** | **1131003,19** | **1013747,79** |

*Pastaba: Lentelėje duomenys pateikti yra valstybės lėšų, spec. lėšų, es. lėšų, ir kitų šaltinių.*

*Lentelės 9 eil. Nr. 2020 metais iš šių lėšų komunalinės paslaugos nebuvo mokamos.*

**VII SKYRIUS**

**ASMENS SOCIALINĖS GLOBOS KAINA 2020M.**

|  |  |  |  |
| --- | --- | --- | --- |
| Socialinės paslaugos rūšis | Socialinių paslaugų gavėjai | Socialinės paslaugos kaina | Rokiškio socialinės paramos centro padalinys |
| Pagalba į namus | Senyvo amžiaus asmenys suaugę asmenys su negalia | 7,56  Eur /val. | Socialinių paslaugų namuose padalinys |
| Vaikai su negalia | 7,56  Eur /val. |
| Kiti asmenys, laikinai netekę savarankiškumo | 7,56  Eur /val. |
| Dienos socialinė globa | Senyvo amžiaus asmenys ir suaugę asmenys su negalia | 7,55  Eur /val. | Socialinių paslaugų namuose padalinys |
| Senyvo amžiaus asmenys su sunkia negalia ir suaugę asmenys su sunkia negalia | 7,55  Eur /val. |
| Socialinių įgūdžių ugdymas palaikymas ir (ar) atkūrimas | Asmenys su negalia | 8,39  Eur /val. | Socialinių įgūdžių ugdymo ir palaikymo dienos centras jaunuoliams |
| Asmenys su sunkia negalia | 8,39  Eur /val. |
| Apgyvendinimas savarankiškuose gyvenimo namuose | Socialinę riziką patiriantys asmenys | 470,82 Eur/mėn. | Obelių savarankiško gyvenimo namai |
| Senyvo amžiaus asmenys | 470,82 Eur/mėn. |
| Suaugę asmenys su fizine negalia | 470,82 Eur/mėn. |
| Dienos socialinė globa  Trumpalaikė socialinė globa | Senyvo amžiaus asmenys (su maitinimu) | 1026,54 Eur/mėn. | Jūžintų dienos ir trumpalaikės socialinės globos centras |
| Suaugę asmenys su negalia (su maitinimu) | 1026,54 Eur/mėn. |
| Senyvo amžiaus asmenys su sunkia negalia ir suaugę asmenys su sunkia negalia (su maitinimu) | 1109,32 Eur/mėn. |
| Socialinių įgūdžių ugdymas palaikymas ir (ar) atkūrimas | Socialinę riziką patiriantys asmenys, socialinę riziką patiriančios šeimos | 9,91 Eur/val. | Šeimos ir vaiko gerovės centras |
| Laikino atokvėpio  paslauga | Senyvo amžiaus ir suaugę su negalia ((su maitinimu) | 33.65 Eur/parą | Jūžintų dienos ir trumpalaikės socialinės globos centras |
| Laikino atokvėpio paslauga | Senyvo amžiaus ir suaugę su negalia (be maitinimo) | 30,35 Eur/parą | Jūžintų dienos ir trumpalaikės socialinės globos centras |
| Laikino atokvėpio paslauga | Senyvo amžiaus asmenys su sunkia negalia (su maitinimu) | 47,23 Eur/parą | Jūžintų dienos ir trumpalaikės socialinės globos centras |
| Laikino atokvėpio paslauga | Senyvo amžiaus asmenys su sunkia negalia (be maitinimo) | 43,93 Eur/parą | Jūžintų dienos ir trumpalaikės socialinės globos centras |

**VIII SKYRIUS**

**DOKUMENTŲ VALDYMAS**

|  |  |  |  |  |  |
| --- | --- | --- | --- | --- | --- |
| Metai | Veiklos klausimais | Personalo klausimais | Atostogų įsakymai | Komandiruo-čių įsakymai | Gauti raštai |
| 2020 | 452 | 725 | 309 | 5 | 3568 |

**IX SKYRIUS**

**IŠORINĖ IR VIDINĖ KOMUNIKACIJA**

Informacija skelbiama savivaldybės internetiniame tinklapyje, rajono laikraščiuose ,,Gimtasis Rokiškis“ ir ,,Rokiškio sirena“. Esame sukūrę įstaigos paskyrą socialiniame tinkle ,,Facebook“, kur operatyviai talpiname visą su įstaigos veikla susijusią informaciją: skelbiame apie būsimus renginius, juos aprašome. Rokiškio socialinės paramos centro veikla nuo 2016 m. pradėta viešinti Centro interneto svetainėje [www.rokiskiospc.lt](http://www.rokiskiospc.lt), kuri viešai prieinama visiems besinaudojantiems interneto ryšiu. Pagal poreikį padaliniuose vyksta darbiniai susirinkimai. Kiekviename iš jų dalyvauja įstaigos vadovas.

**X SKYRIUS**

**PROJEKTINĖ VEIKLA**

Tęsiamas projektas iš Europos Sąjungos ir savivaldybės  lėšų ,,Integrali pagalba į namus“. Integralios programos tikslas – sukurti ir  plėtoti kokybiškas integralios pagalbos (socialinės globos ir slaugos)  teikimo namuose sistemą neįgaliems ir senyvo amžiaus asmenims, gyvenantiems Rokiškio rajone. Šiuo metu integralios pagalbos paslaugas gauna 45 rajono neįgalieji, turintys nuolatinės slaugos poreikį. Paslaugų teikimas komandiniu principu užtikrina kokybišką integralios pagalbos (socialinės globos ir slaugos) teikimą, prisideda prie paslaugų gavėjų ir jų artimųjų gyvenimo kokybės gerinimo, sudarant sąlygas jiems ilgiau gyventi savo namuose, o juos prižiūrintiems šeimos nariams – derinti šeimos ir darbo įsipareigojimus.

Nuo projekto vykdymo pradžios integralią pagalbą rajone gavo 72 asmenys.

**Socialinių paslaugų kokybės gerinimas, taikant EQUASS kokybės sistemą**

Rokiškio socialinės paramos centras 2019 metais lapkričio mėn. pradėjo vykdyti projekto Nr. 08.4.1-ESFA-V-421-01- 0001 „Socialinių paslaugų kokybės gerinimas, taikant EQUASS kokybės sistemą“ įgyvendinimo veiklas pagal sudarytą planą. Rokiškio socialinės paramos centro direktorė dalyvavo įvadiniuose EQUASS kokybės sistemos mokymuose įstaigoje ir VšĮ Valakupių reabilitacijos centro“ organizuotuose EQUASS socialinių paslaugų kokybės gerinimo įstaigų vadovų mokymuose projekto koordinatorius 2019–š2020 metais dalyvavo VĮ Valakupių reabilitacijos centro organizuotuose EQUASS socialinių paslaugų kokybės gerinimo koordinatorių mokymuose. EQUASS – tai Europos reabilitacijos platformos iniciatyva sukurta sertifikavimo, mokymo ir konsultavimo sistema, kuri padeda įgyvendinti Savanoriškos Europos socialinių paslaugų kokybės sistemos reikalavimus. EQUASS kokybės sistemos diegimas – tai galimybė įsivertinti įstaigos teikiamas paslaugas ir įrodyti, kad jos kokybiškos. Teikiant paslaugas, svarbu užtikrinti ne tik paslaugos individualumą, bet ir nepamiršti, kad kiekvienas klientas yra tam tikros bendruomenės narys, todėl teikiant socialinės globos ir slaugos paslaugas asmens namuose, paslaugos turi užtikrinti kliento integraciją į bendruomenę, kurioje jis gyvena.

Buvo parengti dokumentai kurie atitinka EQUASS dokumentų standartą:

* ROKIŠKIO SOCIALINĖS PARAMOS CENTRO KOKYBĖS POLITIKA
* DIENOS SOCIALINĖS GLOBOS ASMENS NAMUOSE PASLAUGŲ GAVĖJŲ ĮGALINIMO KONCEPCIJA
* DIENOS SOCIALINĖS GLOBOS ASMENS NAMUOSE PASLAUGŲ GAVĖJŲ GYVENIMO KOKYBĖS KONCEPCIJA
* PASLAUGŲ GAVĖJŲ TEISIŲ CHARTIJA
* NUOLATINIO GERINIMO IR MOKYMOSI SISTEMA
* ANKETOS.

2020 m. atlikta paslaugų gavėjų ir jų šeimos narių apklausa, buvo išsiųstos 45 anketos, grįžo 39 apklausos anketos. Apklausos tikslas - gauti grįžtamąjį ryšį apie DSG paslaugų kokybę. Klausimyne įvestas vertinimo kriterijus – paslaugos teikiamos paslaugos naudingumas.

2018 m. gruodžio mėnesį pasirašyta jungtinės veiklos (partnerystės) sutartis, įgyvendinant „Vaikų gerovės ir saugumo didinimo, paslaugų šeimai, globėjams (rūpintojams) kokybės didinimo bei prieinamumo“ projektą, finansuojamą Europos Sąjungos struktūrinių fondų lėšomis. Projekto vertė – 106 783 Eur. 2019 metais sukurtos 4 darbo vietos: 2 etatai – globos koordinatoriai (socialiniai darbuotojai), 2 etatai – GIMK atestuoti specialistai.

2020 m.kovo 26 d. pasirašytas papildomas susitarima dėl skirtos papildomos sumos (98 815,69 Eur su PVM) ir sutarties vykdymo termino iki 2022 gruodžio 31 d. pratęsimo.

Nuo 2021 m. sausio 11 d. Globos centras priklauso Obelių socialinių paslaugų namams. Įgyvendinant projektą „Asmens ir aplinkos švara“ dėl užkrečiamų ligų protrūkio, paskelbtos ekstremalios situacijos Lietuvoje ir padidėjusios virusų grėsmės pastaruoju metu buvo imtasi papildomų prevencijos priemonių. Pagal galimybę vyko padaliniuose paskaitos paslaugų gavėjams apie taisyklingą higienos įgūdžių formavimą, mitybą, fizinį aktyvumą, higieną, grūdinimąsi ir poilsį. Stiprinant užkrečiamų ligų prevenciją teikiant kokybiškas asmeninės higienos ir priežiūros paslaugas, įsigytos reikalingos darbui dezinfekcinės priemonės, vienkartinės pirštinės, skysto muilo dozatoriai, skysto antibakterinio muilo rankoms plauti, dezinfekcinis skystis, vienkartinės kaukės , kombinezonai, rankų džiovintuvai, įsigyta priemonių nuo pedikuliozės. Visos priemonės paskirstytos įstaigos padaliniuose teikiančiuose asmeninės higienos paslaugas.

2020 m.gegužės mėnesį pradėtas įgyvendinti Užimtumo didinimo programos, skirtos užimtumo skatinimo ir motyvavimo paslaugų nedirbantiems ir socialinę paramą gaunantiems asmenims modelis.

Užimtumo didinimo programos tikslai:

palengvinti ilgą laiką nedirbusių asmenų perėjimą nuo nedarbo prie užimtumo darbo rinkoje;

suderinti užimtumo skatinimo ir motyvavimo paslaugų bei piniginės socialinės paramos teikimą, integruojant ilgą laiką nedirbusius asmenis į darbo rinką;

užtikrinti valstybės ir savivaldybių institucijų, įstaigų ir (ar) organizacijų, teikiančių užimtumo skatinimo, motyvavimo paslaugas ir piniginę socialinę paramą nedirbantiems asmenims, veiklos koordinavimą ir skatinti jų bendradarbiavimą.

2020 m. gruodžio mėnesį pasirašyta sutartis su Europos socialinio fondo agentūra ir pradėtas įgyvendinti Rokiškio miesto vietos veiklos projektas „Bendradarbiavimas ir informacijos apie socialines paslaugas sklaida Rokiškio rajone“. Projekto metu bus teikiamos 8 socialinės paslaugos: klientų informavimas per interaktyvų informacinį stendą / ekraną; pagalba prie interaktyvaus informacinio stendo / ekrano, ieškant socia;inių paslaugų; informavimas apie teikiamas socialines paslaugas; informavimas per vykdytojo ir partnerių interneto svetaines; informavimo, konsultavimo ir tarpininkavimo paslauga namuose; ttrpininkavimas socialinių paslaugų teikime; tarpininkavimas su pavėžėjimu; tarpininkavimas su palydėjimu.

**Informacija apie centro įsigytą ir perleistą ilgalaikį turtą per finansinius metus:**

įsigytas ilgalaikis materialusis turtas per 2020 metus – 7220,90 Eur (pandusas);

pastatas –bendrabutis – 72224,39 Eur;

kiti inžinieriniai statiniai – 1311 Eur (visiškai nusidėvėję);

kitas ilgalaikis turtas (virtuvės įranga) – 5775,39 Eur;

perleistas ilgalaikis materialusis turtas per 2020 metus – 0,00 Eur;

per 2020 metus buvo gautas finansavimas: užimtumo programai vykdyti iš Rokiškio rajono savivaldybės (valstybės lėšų)  – 2091,82 Eur.

**XI SKYRIUS**

**CENTRO PARTNERYSTĖ, RYŠIAI**

**Centro socialiniai partneriai:**

**Rokiškio rajono savivaldybės administracijos Socialinės paramos ir sveikatos skyrius** teikia metodinę paramą įstaigos veiklos klausimais, dalyvauja įstaigos renginiuose, dalykinio pobūdžio susirinkimuose įstaigos padaliniuose.

**Rokiškio ,,Rotary“ klubas** visokeriopai remia Vaikų dienos centro neįgaliems ir sutrikusio intelekto vaikams veiklą.

**Lietuvos Raudonojo Kryžiaus draugija Rokiškio skyrius** sudaro centro darbuotojams ir klientams sąlygas susipažinti su komiteto veikla (ypač jaunimo veikla), kasmet prisideda prie paramos dalijimo Centro globotiniams, dalijasi gaunama metodine medžiaga savanorystės klausimais, kviečia į savo organizuojamus renginius.

# Panevėžio apskrities Vaiko teisių apsaugos skyrius Rokiškio rajone teikia metodinę paramą Centro specialistams, konsultuoja jų lankomas socialinės rizikos šeimas teisių apsaugos, globos (rūpybos), įvaikinimo ir teisės pažeidimų prevencijos klausimais. Lankosi socialinės rizikos šeimose kartu su Centro specialistais.

**Rokiškio krašto muziejus** organizuoja edukacines programas socialinę atskirtį patiriančioms šeimoms.

**Rokiškio ,,Carito“ skyrius,** reikalui esant, aprūpina pagalbos stokojančius drabužiais, avalyne, vienkartiniais maisto daviniais. Gaunančius menkas pajamas nuolat aprūpina karštu maisto daviniu.

**VšĮ Rokiškio pirminės asmens sveikatos priežiūros centras** pagal dvišalę bendradarbiavimo sutartį teikia gydymo ir slaugos paslaugas mūsų Centro klientams, dirbant komandinio darbo principu kartu su mūsų Centro specialistais.

**Užimtumo tarnyba** konsultuoja įstaigą dėl profesinio mokymo galimybių, nuolat informuoja apie laisvas registruotas darbo vietas, supažindina su darbo rinkos tendencijomis. Kviečia į savo renginius darbdaviams.

**Panevėžio apygardos probacijos tarnybos probacijos skyrius** pagal bendradarbiavimo sutartį siunčia į mūsų įstaigą asmenis, kuriems yra teismo priteista atidirbti nustatytą auklėjamojo pobūdžio valandų skaičių socialinėse įstaigose.

**Pedagoginė psichologinė tarnyba** teikia metodinę paramą mūsų įstaigos specialistams. Informuoja apie mokymus.

Su **Rokiškio visuomenės sveikatos biuru** organizuojami bendri projektai. Ypač biuro specialistų skaitomomis paskaitomis naudojasi Obelių savarankiško gyvenimo namų gyventojai.

**Rajono ir miesto ikimokyklinio ugdymo bei kitos švietimo įstaigos** įvairiomis progomis su edukacinėmis programėlėmis aplanko Vaikų dienos centro neįgalius ir sutrikusio intelekto vaikus.

**Skemų socialinės globos namais p**agal kompetenciją organizuojami bendri susitikimai, pasitarimai bei kitokio pobūdžio renginiai su socialinių įgūdžių ugdymo ir palaikymo dienos centro jaunuoliais. Dalinasi žiniomis ir patirtimi, keičiasi tarpusavyje informacija apie vykdomą veiklą, planuojamus renginius . Dalyvauja projektuose partnerystės pagrindu.

**Rokiškio bendruomenė „Velykalnis“**, pagal kompetenciją organizuoja bendrus susitikimus pasitarimus bei kitokio pobūdžio renginius. Dalinasi žiniomis ir patirtimi, Dalyvauja projektuose partnerystės pagrindu.

**Rokiškio rajono savivaldybės Juozo Keliuočio viešoji biblioteka** pagal kompetenciją organizuoja bendrus susitikimus, pasitarimus bei kitokio pobūdžio renginius.Dalinasi žiniomis ir patirtimi, kaičiasi tarpusavyje informacija apie vykdomą veiklą, dalyvauja projektuose partnerystės pagrindu.

**Tarptautiniai ryšiai.** Tęsiamas bendradarbiavimas su Vokietijos Respublikos Maltos ordino Estenfeldo miesto savanoriais, kurie kasmet su labdaros siunta aplanko rajono seniūnijas, Obelių vaikų globos namus, Skemų socialinės globos namus, ligonines, kaimų bendruomenes.

**XII SKYRIUS**

**ARTIMIAUSIO LAIKOTARPIO ĮSTAIGOS VEIKLOS PRIORITETINĖS**

**KRYPTYS**

Užtikrinti teikiamų socialinių paslaugų kokybę rajono gyventojams, plėtoti nestacionarias paslaugas kaip alternatyvą stacionarių socialinių paslaugų įstaigų paslaugoms.

Gerinti teikiamų socialinių paslaugų kokybę visuose Centro padaliniuose.

Vadovaujantis Rokiškio rajono savivaldybės administracijos direktoriaus 2019 m. gruodžio 20 d. įsakymu Nr. AV-1317 „Dėl Rokiškio rajono socialinių paslaugų ir socialinės priežiūros kokybės kontrolės tvarkos aprašo ir jo priedų patvirtinimo“ 2020 m. gegužės – rugpjūčio mėn. Centre buvo atlikta paslaugų gavėjų ir jų teikėjų anketinė apklausa. Atlikus analizę išaiškėjo pasitenkinimo teikiamomis paslaugomis ir jų lūkesčių rodikliai. Apklausos duomenys liudija, kad šeimos, asmenys teigiamai vertina socialinių darbuotojų darbą, pasitiki jais, mano, kad darbuotojai prisideda prie šeimų asmenų sunkumų sprendimo.

2019 m. liepos 10 d. Socialinės apsaugos ir darbo ministerijos įsakymu skirtas papildomas finansavimas projektui – 53.820,00 Eur, buvo atliktas esminis sutarties pakeitimas. Projektas pratęstas iki 2020 m. sausio mėn. Nuo 2020 m. sausio mėn. gautas papildomas finansavimas iš ESFA projektui „Integrali pagalba į namus“ 147 840, 00 Eur iki 2022 m. sausio 31d.

2020 m.gegužės mėnesį pradėtas įgyvendinti Užimtumo didinimo programos, skirtos užimtumo skatinimo ir motyvavimo paslaugų nedirbantiems ir socialinę paramą gaunantiems asmenims modelis. Projektas bus tęsiamas ir 2021 metais.

Įgyvendinamas iš Europos sąjungos struktūrinių fondų lėšų bendrai finansuojamo projekto NR.08.6.1-ESFA-T-927-01-0525 „Bendradarbiavimas ir informacijos apie socialines paslaugas sklaida Rokiškio rajone“. Projekto finansavimui skirtos lėšos iš Europos socialinio fondo ir Lietuvos biudžeto lėšų. Projekto vertė – 129.769,76 Eur.

Rokiškio socialinės paramos centras 2019 metais lapkričio mėn. pradėjo vykdyti projekto Nr. 08.4.1-ESFA-V-421-01-0001 „Socialinių paslaugų kokybės gerinimas, taikant EQUASS kokybės sistemą“ įgyvendinimo veiklas pagal sudarytą planą. EQUASS – tai Europos reabilitacijos platformos iniciatyva sukurta sertifikavimo, mokymo ir konsultavimo sistema, kuri padeda įgyvendinti Savanoriškos Europos socialinių paslaugų kokybės sistemos reikalavimus. EQUASS kokybės sistemos diegimas – tai galimybė įsivertinti įstaigos teikiamas paslaugas ir įrodyti, kad jos kokybiškos.

Rokiškio rajono savivaldybės tarybai

**AIŠKINAMASIS RAŠTAS PRIE SPRENDIMO ,,DĖL PRITARIMO ROKIŠKIO SOCIALINĖS PARAMOS CENTRO 2020 METŲ VEIKLOS ATASKAITAI“**

**Parengto projekto tikslai ir uždaviniai.**

Kaip numatyta Lietuvos Respublikos vietos savivaldos įstatyme ir Rokiškio rajono savivaldybės tarybos reglamente, teikiama tarybai svarstyti Rokiškio socialinės paramos centro veiklos ataskaita.

**Šiuo metu teisinis reglamentavimas.**

Lietuvos Respublikos vietos savivaldos įstatymas, Rokiškio rajono savivaldybės tarybos veiklos reglamentas, Lietuvos Respublikos socialinių paslaugų įstatymu, kitais įstatymais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, kitais teisės aktais.

**Sprendimo projekto esmė**.

Lietuvos Respublikos vietos savivaldos įstatymo 16 straipsnio 2 dalies 19 punkte, Rokiškio rajono savivaldybės tarybos 2019 m. kovo 29 d. sprendimu Nr. TS-43 patvirtinto Rokiškio rajono savivaldybės tarybos veiklos reglamento 276, 277 punktuose numatyta, kad Savivaldybės taryba išklauso savivaldybės kontroliuojamų įmonių vadovų ataskaitas, vadovų atsakymus į tarybos narių paklausimus ir priima sprendimus dėl šių ataskaitų. Rajono tarybai teikiama 2020 metų Rokiškio socialinės paramos centro veiklos ataskaita.

Rokiškio socialinės paramos centro direktorius ataskaitoje pateikia esminius Centro veiklos rezultatus, veiklų įgyvendinimo statistiką, trumpą Centro aprašą, personalo struktūrą pagal padalinius, suteiktų socialinių paslaugų analizę.

**Galimos pasekmės, priėmus siūlomą tarybos sprendimo projektą:**

**teigiamos** – bus laikomasi teisės aktuose nustatytų nuostatų;

**neigiamų** – nėra.

**Kokia sprendimo nauda Rokiškio rajono gyventojams.**

Viešosios įstaigos veiklos ataskaita yra viešas dokumentas, suteikiantis galimybę su šia ataskaita susipažinti rajono žmonėms. Veiklos ataskaitoje pateikiama informacija apie įstaigos veiklos rezultatus, planus, darbuotojų skaičių, įstaigos įsigytą turtą. Taip pat pateikiami duomenys apie įstaigos vadovą ir jo pastangos siekiant, kad įstaiga pateisintų paslaugų gavėjų poreikius ir teiktų kokybiškas socialines paslaugas nustatyta teisės aktų tvarka.

**Finansavimo šaltiniai ir lėšų poreikis.**

Sprendimui įgyvendinti savivaldybės biudžetų lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertinamas antikorupciniu požiūriu.

Direktorė Jolanta Paukštienė